text: 680: Hoggaa salaatan harka eessa bira kaayan?
text: #000003
text: Gaafii: Namni tokko tokko hoggaa salaatu harka isaa gad diriirsee salaata. Warri harka isaanii osoo qomarra hin kaayanne gad diriirsanii salaatan salaatni isaanii akkam?
text: #000004
text: Deebisaa: Wayta salaataa harka bitaa qoma irra kaayatanii harka mirgaa ammoo harka bitaa gubbaan kaayuun sunnaa Nabii keenyaati SAW. Nabiin keenya SAW “Akka anaa salaatu na argitanitti salaataa” jedhan. Haa ta’u malee warri harka isaanii gad diriirsanii salaatanillee, salaatni isaanii dogongora jechuudhaa miti. namni akkanaa nama sababa mazhabaatiin haala garagaraa hordofuudhaaf dirqameedha. Kanaafuu namoota haala Kanaan salaatan yoo argines kara hin taanetti fudhatuu hin barbaachisu. Haaluma gaariidhaan sunnaan Nabii keenyaa akkana jennee isaan barsiisuun barbaachisaadha.
text: #000005
text: Sahal ibn Sa’ad Rabbi isarraa haa jaalatuu akka gabaasetti, ‘namoonni wayta salaatan harka isaanii kan mirgaa harka isaanii kan bitaa irra akka kaayan ajajamaniiran’ jedhe. (Sahiih Al Bukhaarii, 740)
text: #000006
text: Ibn Abbaas Rabbi isarraa haa jaalatuu akka gabaasetti, Ergamaan Rabbii SAW akkana jedhan, “Nuti ergamtoonni Rabbii suhuura keenya akka tursiisnuu fi faxara keenya ammoo akka daddafsiifnu, wayta salaatnu ammoo harka keenya kan mirga harka bitaa irra akka keenyu ajajamneerra.” (Ibn Hibbaan sahiihaa isaa keessatti galmeesse, 3/13-14)
text: #000007
text: Hadiisota kanniin lamaan irraa hubatuu akka dandeenyutti namni hoggaa salaatu harka isaa gad diriirsu dogongora dalaguurratti argama jechuudha.
text: #000008
text: Ibn Abd al Barr akkana jedhe, “wanti addaa kan Nabiyyii irraa gabaafame hin jiru. Sahaabonnii fi Taabi’oonni hundi harka isaanii qoma gubbaa kaayachuurratti walii galaniiru.”
text: #000009
text: Barataa Maalikii keessaa tokko kan ta’e Al Baajiin akkana jedhe, “Maalik harka qomarra kaayachuun jibbamaadha kan jedheef, namni aadiin harka qoma irra kaayatuun dirqama salaata keessaa seha. Yoo harka qomarra hin kaayanne salaatni waan jalaa badu itti fakkaata.”
text: #000011
text: Yaada kanarraa hubatuun akka danda’amutti harka qomarra kaayatuun sunnaa Rasuulaa ta’uu isaati. Akka gabaasaaleen tokko tokko ibsanitti imaamu Maalik qaadii ta’i jedhamee gaafatamnaan dide. Sababa kanaafis reebamee ture. Tumaa Kanaan waan harki isa miidhameef, harka isaa qomarra kaayatuu dhiisee gad diriirsee salaate. Namoonni isaa akkasitti salaatu argan ammoo sunnaan isa itti fakkaatee hordofan.
text: #000012
text: wanti beekamuu qabu, osoo imaamu Maalik harka isaa diriirsee salaateeyyuu, ajaja Rasuula Rabbiitu SAW irra fudhatama argachuu qabaata. Ajaja imaama kamiituu olitti kan bakka argatuu qabuu fi xiyyeeffannaa keessa galfamuu kan qabu waan Rasuulli SAW ajajaniidha.
text: #000013
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000014
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000015